**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL LAZDIJŲ RAJONO SAVIVALDYBĖS TARYBOS 2016 M. BALANDŽIO 8 D. SPRENDIMO NR. 5TS-466 ‚,DĖL PROJEKTO „ASOCIACIJOS ‚,AŠTRIOSIOS KIRSNOS MELIORACIJA“ IR VALSTYBINIŲ MELIORACIJOS SISTEMŲ BEI JŲ STATINIŲ REKONSTRUKCIJA” PAKEITIMO

2018 m. rugsėjo 6 d. Nr. 34-1441

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2016 m. balandžio 8 d. sprendimą Nr. 5TS-465 ‚,Dėl projekto „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija” ir 2 punktą išdėstyti taip:

„2. Nustatyti, kad 20 procentų 1 punkte nurodytos projekto vertės su PVM bus finansuojama iš rajono savivaldybės biudžeto.“.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Jolanta Volodkevičienė

2018-09-05

# DĖL LAZDIJŲ RAJONO SAVIVALDYBĖS TARYBOS 2016 M. BALANDŽIO 8 D. SPRENDIMO NR. 5TS-466 ‚,DĖL PROJEKTO „ASOCIACIJOS ‚,AŠTRIOSIOS KIRSNOS MELIORACIJA“ IR VALSTYBINIŲ MELIORACIJOS SISTEMŲ BEI JŲ STATINIŲ REKONSTRUKCIJA ” PAKEITIMO

**AIŠKINAMASIS RAŠTAS**

2018-09-05

Lazdijų rajono savivaldybės tarybos sprendimo ,, Dėl Lazdijų rajono savivaldybės tarybos 2016 m. balandžio 8 d. sprendimo Nr. 5TS-466 ‚,Dėl projekto ‚,Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija” pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio sprendimo tikslas – padidinti finansavimo procentą iki 20 procentų (t. y. iki 75949,40 Eur) iš rajono savivaldybės biudžeto projektui „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija”, kurio pareiškėja asociacija „Aštriosios Kirsnos melioracija“. Bendra projekto vertė – 379747,00 Eur su PVM.

Gautas asociacijos ‚,Aštriosios Kirsnos melioracija“ 2018-08-20 prašymas, kuris Lazdijų rajono savivaldybės dokumentų valdymo sistemoje užregistruotas 2018-08-21 Nr. 2-3220 „Dėl projekto „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija”“, padidinti projekto finansavimą nuo 10 procentų iki 21 procento.

2016 metais, padedant Lazdijų rajono savivaldybės administracijos Žemės ūkio ir melioracijos skyriui, buvo sukurta asociacija ‚,Aštriosios Kirsnos melioracija“ ir į NMA pateikta projekto „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija“paramos paraiška pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“, taip pat atlikti tyrinėjimo projektavimo darbai bei parengtas projektas „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija“. 2016 m. balandžio 8 d. buvo priimtas Lazdijų rajono savivaldybės tarybos sprendimas Nr. 5TS-466 „Dėl projekto „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija“, kuriuo Lazdijų rajono savivaldybės taryba nusprendė, kad 10 procentų projekto vertės su PVM (t. y. 37954,18 Eur su PVM) bus finansuojama iš rajono savivaldybės biudžeto.

2017 m. lapkričio 8 d. pasirašyta Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ paramos sutartis Nr.17VD-KA-16-1-02337-PR001, kurioje vadovaujantis Lietuvos Respublikos žemės ūkio ministro 2015 m. liepos 17 d. įsakymu Nr. 3D-578 „Dėl Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių patvirtinimo“ iš Lietuvos kaimo plėtros 2014–2020 m. programos finansuojam iki 79 proc. visų tinkamų finansuoti projekto išlaidų, o paramos gavėjas įsipareigoja prisidėti 21 proc. savo įnašu (t. y. 79 704,00 Eur su PVM).

Parengus techninį darbo projektą, paaiškėjo, kad daugiau nei 80 proc. darbų vertės numatyta valstybinių melioracijos statinių rekonstrukcijai. Asociaciją sudaro 5 nariai, todėl realios galimybės asociacijos nariams surinkti reikalingą sumą (t. y. 79 704,00 Eur su PVM) įsipareigojimų vykdymui neturi.

Lazdijų rajono savivaldybės administracijos Žemės ūkio ir melioracijos skyrius mano, kad esant galimybei reikėtų patenkinti asociacijos ‚,Aštriosios Kirsnos melioracija“ prašymą dėl papildomų lėšų skyrimo prisiimtiems įsipareigojimams vykdyti pagal paramos sutartį, kitu atveju, nepatenkinus šio prašymo, asociacijai ‚,Aštriosios Kirsnos melioracija“ atsiskaičius su paslaugų teikėjais už tyrinėjimo projektavimo darbus, bei parengtą projektą „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija“, gali būti nutrauktas projekto vykdymas ir skirtos europinės paramos lėšos bus investuotos ne į Lazdijų rajono savivaldybę, o perskirstytos kitoms savivaldybėms.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Žemės ūkio ir melioracijos skyriaus vyr. specialistė Jolanta Volodkevičienė.

Žemės ūkio ir melioracijos skyriaus vyr. specialistė Jolanta Volodkevičienė